SEO/BirdLife

La Sociedad Española de Ornitología, SEO/BirdLife) (Hispana Societo de Ornitologio) estas la ĉefa birdokonserva organizo de Hispanio (NRO). Ĝi estis fondita en 1954 kaj havas 8,000 membrojn kaj 50 dungitojn. Ĝi estas la reprezentanto de Hispanio en la partnereco de BirdLife International.

SEO plenumis kampanjojn por atingi, ke la centra registaro deklaris ĉiujn areojn kun kategorio de Grava birda areo al la statuso de Protektita birda areo (ZEPA). Ĝi ankaŭ kolektas birdinformaron kaj ĵus publikis la Atlaso de Reproduktantaj Birdoj de Hispanio, kiu kovras la tutan landon kaj ĉiujn reproduktantajn speciojn registritajn. Al tiu verko oni dediĉis kvar jarojn de laboro. Konsultita la 26an de novembro 2008

Ĝi censis la Ansergrifon, kampanjis kontraŭ kontraŭleĝa venenado de rabobirdoj kaj aliaj predantoj, kaj laboris por eltenebla agrikulturo ĉefe en la Delto de Ebro.

Ekde 1998, SEO/BirdLife partoprenis ankaŭ en internaciaj programoj en Nordafriko kaj Latinameriko. La ĉefa intereskampo ĉe 2008 estis Maroko, kie oni partoprenis en diversaj projektoj, ĉefe ĉe humidejoj. Ĝi estas implicata en monitorado (unuopa kontrolado) de la draste endanĝerita Norda kalvibiso en sia maroka hejmokerno de la Nacia Parko Souss-Massa.

Referencoj

Kategorio:Ornitologiaj organizoj
Kategorio:Naturo en Hispanio
Kategorio:Birdlife International